LV
17.7.2023.
Eiropas Savienības Oficiālais Vēstnesis
C 252/43
Priekšmets Ar prasību, kura ir pamatota ar LESD 263. pantu, prasītājs lūdz atcelt Padomes Īstenošanas lēmumu (KĀDP) 2021/1002 (2021. gada 21. jūnijs), ar ko īsteno Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā (OV 2021, L 219 I, 70. lpp.), un Padomes Īstenošanas regulu (ES) 2021/997 (2021. gada 21. jūnijs), ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju (OV 2021, L 219 I, 3. lpp.), ciktāl šie abi akti attiecas uz viņu.
Rezolutīvā daļa 1) Prasību noraidīt.
2) Aliaksandr Bakhanovich atlīdzina tiesāšanās izdevumus.
(1)
OV C 11, 10.1.2022.
Vispārējās tiesas 2023. gada 24. maija spriedums – AL/Komisija (Lieta T-714/21) (1) (Civildienests – Ierēdņi – Atalgojums – Ģimenes pabalsti – Apgādājamā bērna pabalsts – Civildienesta noteikumu VII pielikuma 2. panta 4. punkts – Persona, kas ir pielīdzināta apgādājamam bērnam – Piešķiršanas nosacījumi – Pabalsta atsaukšana – Nepamatotu maksājumu atgūšana – Civildienesta noteikumu 85. pants) (2023/C 252/49) Tiesvedības valoda – angļu Lietas dalībnieki Prasītājs: AL (pārstāvis: R. Rata, advokāte) Atbildētāja: Eiropas Komisija (pārstāvji: T. S. Bohr, L. Hohenecker un D. Milanowska)
Priekšmets Ar prasību, kas pamatota ar LESD 270. pantu, prasītājs lūdz atcelt Eiropas Komisijas Individuālo tiesību pārvaldības un aprēķināšanas biroja (PMO) 2021. gada 11. janvāra lēmumu, ar kuru būtībā, pirmkārt, ir noraidīts viņa pieteikums par pabalstu par viņa māti kā personu, kas ir pielīdzināta apgādībā esošam bērnam uz Eiropas Savienības Civildienesta noteikumu VII pielikuma 2. panta 4. punkta pamata no 2020. gada 1. novembra līdz 2021. gada 31. oktobrim, un, otrkārt, ir uzdots atgūt summas, kas ir saņemtas kā šāds pabalsts par laika posmu no 2019. gada 1. novembra līdz 2020. gada 31. oktobrim.
Rezolutīvā daļa 1) Prasību noraidīt.
2) AL atlīdzina tiesāšanās izdevumus.
(1)
OV C 51, 31.1.2022.